OpenLLM-France/wikimedia huggingface dataset:
# Interpretazio (argipena)

Interpretazio hitzak adiera zenbait ditu:
* antzerkian eta beste arte eszenikoetan, interpretazio, pertsonaia bat irudikatu eta horri ahotsa ematea;
* filosofian, interpretazioaren teoria edo hermeneutika;
* informatika, interpretazioa edo interpretatzaile batez programak aztertu eta exekutatzeko ekintza;
* hizkuntza-interpretazioa.
# Interregno

Agintaritza eta gobernu batean, interregnoa agintaldi batetik bestera egon daitekeen trantsizio denbora da, agintaritza behin-behinekoa edo hutsean uzten duena. Izena latinezko inter (euskaraz, artean) eta rex (euskaraz, errege) hitzetatik dator, erregeladi batetik bestera psazten den denborari erreferentzia eginez.

## Kanpo estekak

* Datuak: Q22771585
# Interscope Records

Interscope Records Amerikako Estatu Batuetako diskoetxe bat da, Interscope Geffen A&M konglomeratuaren bidez, Universal Music Group-en menpekoa dena. 1990. urtearen amaiera aldera sortua, Jimmy Iovine eta Ted Field-en eskutik. Hasiera batean Atlantic Records-ekin batera (Warner Music Group) hasitako 20 milioi dolarretako inbertsio modura hasi zen, garaikideak ziren bestelako diskoetxetatik urrunduz eta "artista eta disko-ekoizleei kreazio-askatasun osoa ahalbidetuz". Beren lehen abesti ezaguna urte bat baino gutxiagoan ailegatu zen, 1993rako dirua sortzen ari zen enpresa batean bihurtzen lagundu zuena. Iovinek Interscopeeko kargua 2014ko maiatzean utzi zuen, John Janick-en eskutan.
1992. urtean, hip-hopeko Death Row diskoetxearen abesti-eskubideak erosi zituen (aipagarri, Dr. Dre eta Snoop Dogg-en abestiak), 1990eko hamarkada erdialdean diskoetxea rap munduan sartzea ahalbidetu zuena. Rap munduan izandako kontrobertsiek, halaber, 1995ean Warner Music-ek Atlantic-en bidez, beren diskoetxearen erdia saldu zuen Iovine eta Fieldi, 115 milioi dolarren trukean. Marka erdi hori bererosia izan zen hurrengo urtean, 1996an, MCA Inc.-en eskutik (gaur egungo Universal Music Group dena), 200 milioi dolarren trukean.
Santa Monican (Kalifornia) egoiztuna, Interscopen barne dauden hainbat abeslari aipa daitezke, besteak beste: Eminem, Madonna, Billie Eilish, Gwen Stefani, Imagine Dragons, Summer Walker, Kendrick Lamar, Lady Gaga, Lana del Rey, Maroon 5, Selena Gomez eta U2.

## Erreferentziak

* ↑ «Interscope Records: Inside the Hit Factory» Rolling Stone (Noiz kontsultatua: 2020-08-07).
* ↑ (Ingelesez) Foege, BY Alec. (1995-12-03). «POP MUSIC;Scorned, Shunned and Doing Quite Nicely» The New York Times ISSN 0362-4331. (Noiz kontsultatua: 2020-08-07).
* 1 2 (Ingelesez) Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link et al.. (1993-10-24). «They Sure Figured Something Out : Jimmy Iovine and Ted Field have broken all the rules at Interscope Records and it's paid off--they're the hottest act in the business. : What's their secret? Don't be afraid of the two "Cs"--creativity and controversy» Los Angeles Times (Noiz kontsultatua: 2020-08-07).
* ↑ (Ingelesez) «John Janick Replaces Jimmy Iovine Atop Interscope Geffen A&M» The Hollywood Reporter (Noiz kontsultatua: 2020-08-07).
* ↑ (Ingelesez) Fabrikant, Geraldine. (1996-02-22). «THE MEDIA BUSINESS;MCA Agrees to Buy Stake In Interscope Record Label» The New York Times ISSN 0362-4331. (Noiz kontsultatua: 2020-08-07).
* ↑ (Ingelesez) Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link et al.. (1996-01-19). «MCA Offers $200 Million to Acquire a 50% Stake in Interscope Records» Los Angeles Times (Noiz kontsultatua: 2020-08-07).

## Kanpo estekak

* Datuak: Q231694
# Intersection (filma)

Intersection (euskaraz: «Bidegurutzea»), 1994ko Mark Rydell estatubatuar zinema zuzendariaren film dramatikoa da. Claude Sautetek zuzendutako Les choses de la vie (1970, Bizitzaren gauzak) frantziar filmaren berregokitzapena da. Richard Gere, Sharon Stone, Lolita Davidovich eta Martin Landau aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Kanada, Vancouver. Vincent Eastman (Richard Gere) arkitekto arrakastatsuari bizitza oso ongi doakio, urte dezentetik Sally (Sharon Stone) emazte eder eta saiatuarekin ezkondua dago eta Meaghan (Jennifer Morrison) alaba maitekorraren gurasoak dira. Baina egun batez, Vincentek Olivia Marshak (Lolita Davidovich) kazetari erakargarria ezagutuko du, ezaugarri zoragarriak dituen neska gaztea: talentua, bizipoza eta bat-batekotasuna. Hortaz, bizitzaren bidegurutzean topatuko da: zoriontasuna nahi du, baina ez bere familiaren saminaren truk.

## Aktoreak

* Richard Gere: Vincent Eastman
* Sharon Stone: Sally Eastman
* Lolita Davidovich: Olivia Marshak
* Martin Landau: Neal
* David Selby: Richard Quarry
* Jennifer Morrison: Meaghan Eastman (edota Jenny Morrison)

## Kanpo estekak

* Datuak: Q814295
# Interpretatzaile (argipena)

Interpretatzaile hitzak hainbat adiera du:
* Interpretatzailea mota jakin bateko programa informatiko bat da.
* Hizkuntza-interpretazioa lanbidetzat duenari, interprete esaten zaio.
* Antzezle edo aktoreren sinonimo ere izan daiteke.
# Interpretatzaile (informatika)

Interpretatzailea programa informatiko bat da eta maila altuko lengoaian idatzita dauden beste programa batzuk exekutatzeko erabiltzen da. Konpiladoreekin duten ezberdintasuna azaltzeko, esan, konpiladoreek programazio lengoaiatik makina kodera pasatzen dutela. Interpretatzaileek, bitartean, itzulpena behar duten neurrian egiten dute, instrukzioz instrukzio. Gainera, ez dute itzulitakoa gordetzen.
Interpretatutako programak motelagoak izaten dira normalean konpilatutakoak baino, programa exekutatzen ari den bitartean itzultzen duelako, bestalde malguagoak dira programazio eta arazketan.
Konpiladore eta interpretatzaile baten lana pertsona batekin alderatuz gero, itzultzaile profesional bati egingo lioke erreferentzia konpiladore batek testu batean dagoena independenteki beste hizkuntza batera itzuliz. Interpretatzaile batek, bitartean, ahoz itzuliko luke dena idatziz ezer egin beharrik izan gabe.
Gaur egun, internet da interpretatzailea erabiltzen den gune ezagunenetarikoa. Hauek aukera handiagoa baitute plataformatik independenteki exekutatzeko.

## Adibideak:

Normalean konpilatu ordez interpretatzen diren lengoaiak hauek dira:
* Lua
* Perl
* PHP
* Java
* Javascript
* Logo
* ASP
* Python
* C#
* J#
* ASP

## Ikus, gainera

* Programazio lengoaia
* Konpiladorea
* Araztailea

## Kanpo estekak

* Datuak: Q183065
* Multimedia: Interpreter (computing) / Q183065
# Interpretazioa Europar Batasunean

Europar Batasunean egiten den interpretazioaz hitz egitean, kontuan izan behar da Europar Batasunak, 28 estatu kide dituen arren, 24 hizkuntza ofizial eta lan hizkuntza dituela; honako hauek: Alemana, Bulgariera, Daniera, Eslovakiera, Esloveniera, Gaztelania, Ingelesa, Errumaniera, Estoniera, Finlandiera, Frantsesa, Greziera, Hungariera, Irlandera, Italiera, Kroaziera, Letoniera, Lituaniera, Maltera, Nederlandera, Poloniera, Portugesa, Suediera eta Txekiera. Horiez gain, badira nolabait ere erdi ofizialak diren bost hizkuntza: Eskoziera, Euskara, Galesa, Galiziera eta Katalana.
Gaur egun, mundu guztian interprete gehien kontratatzen dituen erakundea Europako Batzordea da. Europar Batasuneko hizkuntzekin lan egiten duten ehunka interprete ditu kontratatuta langile gisa edo freelance gisa.
Bere sorreratik, Europar Batasuneko estatu kide kopurua haziz joan da etengabe. Hori dela eta, interprete kopurua ere hazi egin da. Erakunde europarretan interprete gisa lan egiteko bi aukera nagusi daude: interprete independenteak (freelance), hau da, aldi baterako kontratatuak, eta interprete funtzionarioak, aldi iraunkorrerako kontratatuak.
Eskatzen den profilari dagokionez, lan egiten duen hizkuntzen guztizko ulermena izan behar duen profesionala izan behar interpretea, bere ama hizkuntza menperatu eta oinarrizko jakintza izan behar du. Horrez gain, mota guztietako egoeretara egokitzeko gai izan behar da, baita edozein motatako hitzaldia interpretatzeko ere.
Nazioarteko batzarren araudi linguistikoa ezberdina da modalitate batean edo bestean. Esaterako, bi hizkuntza ezberdinen arteko esan osteko interpretazioa interprete bakarrak egin dezake, baina 24 hizkuntza ezberdinen arteko esan osteko interpretazioa egiteko hainbat interprete behar dira.
Europar Batasuneko interpreteak hiru erakunde ezberdinetan aritzen dira lanean:
* Europako Parlamentuan (Interpretazio eta Konferentzia Zuzendaritza Nagusia)
* Europako Batzordean (Interpretazio Zuzendaritza Nagusia (SCIC))
* Europako Justizia Auzitegian (Interpretazioaren Zuzendaritza)
Interpretazio eta Konferentzia Zuzendaritza Nagusiak (Europako Parlamentua) eta Interpretazio Zuzendaritza Nagusiak (SCIC) (Europako Batzordea) Europar Batasuneko beste erakundeez ere arduratzen dira.

## Kanpo estekak

* Datuak: Q65217033
# Ida Ougnidif

Ida Ougnidif (arabieraz: إداوكنظيـف‎; Marokoko amazigera estandarrez: ⵉⴷⴰⵡ ⴳⴳⵯⵏⵉⴹⵉⴼ) Chtouka-Aït Baha probintzian dagoen herria da, Souss-Massa eskualdean, Maroko. 2014ko zentsoaren arabera 2.149 biztanle zituen.

## Kanpo estekak

* Datuak: Q5987160
* Multimedia: Ida Ougnidif / Q5987160
# Ida Wettinekoa

Ida Wettinekoa (txekieraz: Ida Wettinská; alemanez: Ida von Wettin edo Hidda von Eilenburg; 1030eko hamarkada - 1061 baino beranduago) Saxoniako Wettineko etxearen kidea zen, Bohemiako dukesa ezkontidea 1055tik 1061era, Spytihněv II.a Bohemiakoarekin ezkondu eta gero.
1031 eta 1035 artean jaioa Teodoriko II.a Lusatiakoaren eta Matildaren alaba zen, Eckart I.a Meissengoaren alaba. Idaren aita Eilenburgeko kondea izan zen eta 1032an Lusatiako margrave izendatu zuten. 1034ko azaroaren 19an bere anai-orde Eckard II.a Meissengoaren soldaduek hil zuten.
Ida premislidar Spytihněv II.arekin ezkondu zen eta bi seme-alaba izan zituzten. Ematen duenez 1061eko urtarrilaren 28an, bere senarraren heriotzarekin, Bohemiatik kaleratu zuten semeekin batera. Bere alabaren izena ez dago jasota, baina Wichmann Cellekoa izeneko noble batekin ezkondu zen. Bere seme Svatobor Akileiako Patriarka izendatu zuten 1085ean, baina hurengo urteko otsailean, kale gatazka batean, hil zuten. Baliteke beste alaba bat ere izatea, Sviatopolk II.a Kievekoaren lehen emaztea izango zena.
* Datuak: Q3490318
* Multimedia: Ida of Wettin / Q3490318
# Ida McKinley

Ida Saxton McKinley (Canton, Ohio, 1847ko ekainaren 8a - ibidem, 1907ko maiatzaren 26a) William McKinley, Estatu Batuetako presidentearen emaztea izan zen, 1897 eta 1901 bitartean Lehen Dama izanik.
Ida Saxton William McKinleyrekin ezkondu zen 1871n. Bi alaben heriotzatik ez zen osatu neskatoak zirenean, eta osasun ahula izan zuen bizitza osoan. 1901ean bere senarra hil ondoren, hilobia bisitatu zuen egunero.
* Datuak: Q238397
* Multimedia: Ida Saxton McKinley / Q238397
# Ida Törnström

Ida Albertina Törnström edo Sölve (1862ko martxoaren 24a - 1949ko abuztuaren 26a) suediar idazle, irakasle eta margolaria izan zen.

## Biografia

Törnström Göteborgen jaio zen 1862an. Carl Johan Emanuel Törnströmen eta Albertina Strömberg-en alaba zen eta Anna Törnströmen ahizpa. Ida itsasoko kapitaina zen aitarekin joan zen Ingalaterrara eta Kanadara 1875ean. Itzuli eta Göteborgen amaitu zituen ikasketak. Stockholmeko Eskola Teknikoan jarraitu zituen ikasketak eta, ondoren, Reinhold Callmander, Carl Larsson eta Bruno Liljeforsekin, Valand-en Göteborg-eko pintura eskolan 1886–1889 bitartean.
1891ko udan Portugalen eta Frantzian egon zen, eta Grezen egon zen denbora pixka bat Parisera bidaiatu aurretik. Parisen Henri Gervex margolari frantsesarekin ikasi zuen. 1892an bere jaioterrira itzuli zen eta bertan marrazketa klase partikularrak eman zituen. 1896tik aurrera Göteborgeko Kjellbergska nesken eskolan eta 1908tik bere irakasle mintegian, Sigrid Rudebeck-en eskolan 1908tik 1913ra eta Göteborgeko Emakumeen Herri Eskola mintegian aritu zen 1909tik 1912ra. Sölve ezizenarekin, Dichterr poesia bildumak argitaratu zituen 1900ean eta Rhythmic magic. Collected poems 1922an. Horrez gain, bere lana aldizkarietan eta eguneroko prentsan agertu zen.
Berak eta bere ahizpa Annak 1906an argitaratu zuten Varia Around the up of the century aldizkarian. 1937an argitaratu zituzten bidaien oroitzapenak eta Goteborgeko argazkiak.
Bere arteak natura hilak, barrualdeak, Suedia eta Danimarkako hiri-paisaiak eta baso-paisaiak ditu. Bere margolanak Parisko Erakusketan sartu ziren 1892an eta 1913an Vienako Suediako Artistaren Erakusketan parte hartu zuen. 1911n Arte Akademian eta 1917an Liljevalch-en Arte Aretoan parte hartu zuen. Lund, Helsingborg eta Göteborgen bildumen erakusketetan parte hartu zuen. Hainbat ex libris marraztu zituen eta hainbat lan ilustratibo egin zituen, besteak beste, Viktor Rydbergen Haurtzaroko Poesia poema ilustratzea. Törnström Stockholmeko Museo Nazionalean eta Göteborgeko Hiri Museoan dago ordezkatuta.
Törnström Göteborgen hil zen 1949an.

## Erreferentziak

* 1 2 (Nederlanderaz) «Ontdek schilder, tekenaar Ida Törnström» rkd.nl.
* ↑ Libris
* ↑ Rhythmic magic: collected poems, record at Libris
* ↑ «Nationalmuseum - Ida Törnström» emp-web-84.zetcom.ch.
* ↑ (Ingelesez) «Törnström, Ida :: person» samlingar.goteborgsstadsmuseum.se.

## Kanpo estekak

* Datuak: Q4983808
* Multimedia: Ida Törnström / Q4983808
# Ida konderria (Iowa)

Ida konderria (ingelesez: Ida County) Iowako konderri bat da, Ameriketako Estatu Batuetan. Hiriburua Ida Grove da. 2010eko zentsuaren arabera 7.089 biztanle zituen, Ida kilometro koadroko azaleran.

## Geografia

Ida konderriak 1.119,01 kilometro koadro ditu. Horietatik 1,41 ura dira. Beste 1.117,6 lurra dira. Biztanleria dentsitatea 6,34 da.

## Demografia

2010eko zentsoan bizi ziren 7.089 pertsonetatik 7.007 txuriak edo hispanoak dira. Horietatik hispano edo latino kategorian 100 dira. 17 beltzak edo afroamerikarrak. 9 amerikar natiboak ziren eta 1 Hawaii edo Pazifikoko irletako natiboak. 19 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 35 pertsonek kokatzen zuten.

### Biztanleria piramidea
## Kanpo estekak

* Datuak: Q156642
* Multimedia: Ida County, Iowa / Q156642
# Ida Mandenova

Ida Panovna Mandenova (errusieraz: Ида Пановна Манденова, 1909ko uztailaren 26a - 1995ko irailaren 4a) sobietar botanikoa eta esploratzailea izan zen, San Petersburgoko Unibertsitateko Botanika Departamenduko kidea. Tbilisin egin zuen lan, eta Komaroven herbarioan ikerketak egin zituen. Hainbat landare espezie izendatzeaz gain, kopuru handi batek bere izena darama.
* Datuak: Q5908204
* Espezieak: Ida Panovna Mandenova
# Ida Rubinstein

    Artikulu hau errusiar dantzariari buruzkoa da; beste esanahietarako, ikus «Ida».
Ida Lvovna Rubinstein, errusieraz Ида Львовна Рубинштейн (Kharkiv, Errusiar Inperioa, gaur egun Ukraina, 1883ko urriaren 5a/irailaren 21a - Vence, Frantzia, 1960ko irailaren 20a) errusiar dantzaria eta modeloa izan zen.

## Biografia

Fokineren ikaslea. 1910-1911. urteetan Diaghilevek zuzentzen zituen Errusiar Balleten taldeko kide izan zen, baina utzi egin zuen bere taldea sortzeko. Claude Debussyren eta Gabriele D'Annunzioren "San Sebastian martiriaren heriotza" laneko Sebastianen antzezpena egin zuen. Bereziki beretzat idatzitako ballet ugari estrainatu zituen: Maurice Ravelen Bolero (1928), Igor Stravinskiren Persefona (1934); A. Honeggeren Jeanne d´Arc au bûcher (1938).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q237149
* Multimedia: Ida Rubinstein / Q237149
# Irun Iruten Elkartea

Irun Iruten Elkartea Irungo euskara-elkartea da. 1998an sortu zen Irunen, euskara normalizatzeko helburuaz. Ekitaldi kulturalak bultzatzen ditu batik bat: mintzalaguna, haurrentzako zinema, hitzaldiak, ikastaroak, irteerak, etab. Gaur egun elkarte honek argitaratzen ez badu ere, Irunero aldizkariaren sortzaile izan zen. 2000ko ekainean Kuxkain, gazteek eta gazteentzako eginiko aldizkariaren 0 alea argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12259776
# Irun plaza

Irun Donostiako (Gipuzkoa) plaza da, Amara Berri auzoan. Isabel II.a etorbidea, Felipe IV. kalea, Toribio Altzaga kalea eta Balezaleen kalea iristen dira plarara.
Donostiako Udalak 1962ko maiatzaren 21ean onartu zuen plaza honi Irun izena ematea.
Plazako erdiko errotondan eskultura bat dago belardiak eta iturri batek inguratua 1995. urtetik: Aitor Mendizabalen Ateak lana.

## Erreferentziak

* ↑ «Ateak - Donostiako eskulturak» www.santelmomuseoa.eus (Noiz kontsultatua: 2024-05-14).

## Kanpo estekak

* Datuak: Q20493047
* Multimedia: Plaza de Irún, Donostia-San Sebastián / Q20493047
# Irun Hiriko Bandera

Irun Hiriko Bandera, Irunen urtero Santiagotarrak Kirol Elkarteak antolatu izan zuen estropada da. 1998 eta 2003 artean jokatu zen Bidasoako uretan eta etxeko trainerua hiru aldiz nagusitu zen.

## Palmaresa

| Urtea | Irabazlea | Bigarrena | Hirugarrena |
| 1998 | Hondarribia | Donostia Arraun Lagunak | Pedreña |
| 1999 | Zarautz | Hondarribia B | Hernani |
| 2000 | Santiagotarrak | Hondarribia B | Ur-Kirolak |
| 2001 | Santiagotarrak | Donibaneko Arraunlariak | Ur-Kirolak |
| 2002 | Pedreña | San Pedro | Algorta-Deustu |
| 2003 | Santiagotarrak | San Pedro | Hondarribia B |

## Garaipenak

| Taldea | Garaipenak | Urteak |
| Santiagotarrak | 3 | 2000, 2001, 2003 |
| Hondarribia | 1 | 1998 |
| Zarautz | 1 | 1999 |
| Pedreña | 1 | 2002 |

## Kanpo estekak

* Datuak: Q12259777
# Irun Herria

Irun Herria Espainiako Alderdien Legea onartu ondoren Irunen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, eta Espainiako Audientzia Nazionalak legez kanpo utzi ez zuen plataformetako bat izan zen. Guztira 2.520 boto lortu zituen (emandako boto guztien %7,82a) eta bi zinegotzi eskuratu zituzten.

## Ikus, gainera

* Espainiako Alderdien Legea

## Kanpo estekak

* Datuak: Q12259775
# Irunberriko Trinitatea

Irunberriko Trinitatea, Nafarroa probintzian topa dezakegun euskal mendia da. Ibarrako arroilak bereizten du Leireko mendilerroaren mendebaldeko muturra multzo nagusitik, bizkar luze bat isolatuz. Gorabehera handirik gabeko eta ezpelez jositako mendi honek, ordea, labar ikusgarriak altxatzen ditu hego-mendebalderantz, hurbileko Irunberriko Arroileko hormekin lehiatu nahiz bezala. Malkar zorabiagarriek, harrizko zubiek, gendarme bakartiek elkar hartzen dute bideari xarma berezi bat emateko. Nolanahi ere, kontuz ibili behar da haurrekin edo ohitura handirik gabeko jendearekin joanez gero. Bideak zailtasun berezirik ez duen arren, amildegi handietatik hurbil dabil uneoro, eta zenbait tokitan eskuak erabili behar izanen ditugu harriari heltzeko. Kable bat dago jarrita tximinia txiki bat errazago igarotzeko, eta bidea oro har malda handikoa da.

## Kanpo estekak

Irunberriko Trinitatea, http://www.euskal-herria.org/.
# Imanol Iza

Imanol Iza Carrizo, (Oiartzun, 1989ko abuztuaren 28a) gipuzkoar txirrindulari ohia da. Erretiratu ostean, txirrindularien masaje-emaile lanetan ari da.
Vicente Iza txirrindulari ohia eta fisioterapeutaren semea da.

## Palmaresa

2009
* 2. Antzuola Sarian
2011
* 3. San Pedro Sarian
* 4. Oñati Sarian
* 5. Antzuola Sarian

## Taldeak

* Lizarte - (2010-2011)
* Bidelan-Kirolgi - (2012)

## Erreferentziak

* ↑ Imanol Iza masseur

## Kanpo estekak

* Imanol Iza - FirstCycling.com
* Datuak: Q125965778
# Imanol Landeta

Imanol Landeta edo Imanol Goenaga Martí benetako izenez, (Mexiko Hiria, Mexiko, 1987ko uztailaren 23a - ) aktore eta abeslari mexikarra da. José Manuel Goenaga Jassan "Manuel Landeta" aktorearen eta Angelina Martí de Goenagaren semea da. Bere anaia Jordi aktorea da ere.
1989an Qué plantón antzezlanean parte hartu zuen bere aitarekin.

## Diskografia

* Imanol, 1997
* Pedacitos de amor, 1998
* Pescador, 1999
* Creciendo juntos, 2000
* Si tú supieras, 2002
* Es Hoy, 2004
* Señales, 2007

## Filmografia
### Filmak

* Surf's Up (Reyes de las Olas) (Codyren ahotsa), 2007
* Un secreto de Esperanza ("A secret of Hope", A Beautiful Secret AEBtan), 2003
* Elisa antes del fin del mundo ("Elisa before the end of the world"), 1997
* Última llamada ("Last Call"), 1996

### Telenobelak

* Codigo postal(2006) - Pablo bezala
* Bajo el mismo techo (2005)
* Velo de novia (2003) - Alexis Robleto bezala
* De pocas pocas pulgas (2003) - Rolando bezala
* Clase 406 (2002) - Alejandro Acero Pineda bezala
* El niño que vino del mar (1999) - Felipín Rodríguez Cáceres de Ribera bezala
* Vivo por Elena (1998) - Juanito bezala
* Los hijos de nadie (1997)

### Telebistako programak

* Bailando por un sueño (2005)

## Antzerkia

* Marcelino Pan y Vino (1996)
* Qué plantón (1989)

## Kanpo loturak

* (Ingelesez) Imanol Landeta (IMDb)
* Datuak: Q339785
# Imanol Landa

Imanol Landa Jauregi (Getxo, 1966ko azaroaren 1a) Getxoko alkatea da 2007ko hauteskundeez geroztik. Aurretik presidentzia-zinegotzia izan zen, bere alderdikidea zen Iñaki Zarraoa (EAJ) alkatea zenean. Orduan, Landa bere alderdiko 10 zinegotzien botoei (25 zinegotzitik) eta PSE-EEren 4 abstentzioei esker izan zen alkate. Beste alderdiek euren hautagaien alde egin zuten. 2011an ere, alderdi guztiek euren hautagaien alde egin ondoren eta EAJ izanik zinegotzi gehien zituen alderdia, berriz errepikatu zuen Landak alkatetzan.
Politikari honek 45 urte ditu, ezkonduta dago eta hiru seme-alaba ditu. Zuzenbidean aritutakoa da 8 urtez, 1999an zinegotzi izendatu zuten arte. 1999tik 2003ra zinegotzi eta abokatu lanak tartekatu zituen, 2003an zinegotzi lanari denbora osoa dedikatzen hasi zitzaion arte.

## Kanpo estekak

* Imanol Landaren bloga
* Datuak: Q9008073
* Multimedia: Imanol Landa / Q9008073